ড. কামাল হোসেন দীর্ঘদিন থেকে বৃহত্তর ঐক্য প্রক্রিয়ায় মাঠে রয়েছেন। চলতি বছর তিনি বি চৌধুরী, কাদের সিদ্দিকী, আসম আবদুর রব, মাহমুদুর রহমান মান্নার সঙ্গে ঐক্য প্রক্রিয়া নিয়ে আগ্রসর হন। কিন্তু যে কোনো কারণেই হোক বি চৌধুরীর নেতৃত্বে যুক্তফ্রন্ট গঠিত হলেও ড. কামাল হোসেন ও আবদুল কাদের সিদ্দিকী সেখানে যোগদান করেননি। মার্কিন রাষ্ট্রদূত বার্নিকাটের সঙ্গে সুজন সম্পাদক ড. বদিউল আলম মজুমদারের বাসায় ডিনার এবং বার্নিকাটের ওপর আক্রমনের পর কামাল হোসেন বর্তমান সরকারের বিরুদ্ধে গুন্ডাতন্ত্র কায়েমের অভিযোগ তোলেন। ক্ষমতাসীন আওয়ামী লীগও ড. কামাল হোসেনের বিরুদ্ধে তীব্র ভাষায় আক্রমন শুরু করে। কামাল হোসেনও দৃঢ়তার সঙ্গে ২২ সেপ্টেম্বর রাজধানীর সোহরাওয়ার্দী উদ্যানে ঐক্য প্রক্রিয়ার ব্যানারে মহাসমাবেশের ডাক দিয়েছেন। অনুষ্ঠেয় ওই সমাবেশে ড. কামাল হোসেন বিএনপিসহ অনেকগুলো দলকে ঐক্যবদ্ধ করতে চান। এ লক্ষ্যে জামায়াত ছাড়া দেশে সক্রিয় ডান-বাম-প্রগতিশীল ঘরানার প্রায় সবকটি রাজনৈতিক দলের শীর্ষ নেতা এবং সুশীল সমাজের প্রতিনিধিদের অনুষ্ঠেয় সমাবেশে উপস্থিত থাকার জন্য আমন্ত্রণ জানানো হবে। গত ১৮ আগষ্টও তাঁর সঙ্গে বৈঠক করেছেন কৃষক শ্রমিক জনতা লীগের সভাপতি আবদুল কাদের সিদ্দিকী। এ নিয়ে মন্তব্য জানতে চাইলে ২০ দলীয় জোটের নেতারা কোনো মন্তব্য করতে চাই নি। তবে তারা বলেছেন, ঐক্য এখন সময়ের দাবি। সবাই যখন ঐক্যের পথে তখন ড. কামাল হোসেন এ কেমন শর্ত দেন! ##